1966R5017 — DA — 06.02.2006 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

▼

KOMMISSIONENS FORORDNING Nr. 17/66/EURATOM

af 29. november 1966

om undtagelse fra reglerne i kapitlet om forsyning ved overførsel af små mængder malme, udgangsmaterialer og specielle fissile materialer

KOMMISSIONEN FOR DET EUROPÆISKE ATOMENERGIFÆLLESSKAB HAR — under henvisning til traktaten om oprettelse af Det europæiske Atomenergifællesskab, særlig artikel 2, litra d) og artiklerne 74, 77, 124 og 161, og ud fra følgende betragtninger: ud fra følgende betragtninger: Størrelsesordenen af de mængder nukleare materialer, der sædvanligvis anvendes ved forskning, er forøget, siden Kommissionens forordning nr. 10 trådte i kraft den 19. december 1961; ifølge Fællesskabets betingelser for forsyning med nukleare materialer kan der, dels for malme og udgangsmaterialer og dels for specielle fissile materialer, træffes bestemmelse om anvendelse af den i artikel 74 omhandlede fritagelsesordning, dog således at regelmæssig og ensartet forsyning til alle brugere opretholdes, UDSTEDT FØLGENDE FORORDNING:

Artikel 1

Fritaget for anvendelse af bestemmelserne i traktatens kapitel VI for så vidt angår malme og Uran- og Thoriumudgangsmaterialer er:

— overførsel og import til Fællesskabet af mængder, som ikke overstiger 1 t indeholdt Uran og/eller Thorium pr. transaktion, dog højst 5 t pr. år og pr. bruger af hvert af disse materialer;

— eksport fra Fællesskabet af mængder, som ikke overstiger 1 t indeholdt Uran og/eller Thorium, dog højst 5 t pr. år og pr. eksportør af hvert af disse materialer.

Artikel 2

▼M1

Fritaget for anvendelse af bestemmelserne i traktatens kapitel VI om forsyning med specielle fissile materialer er — overførsel og indførsel i Fællesskabet samt udførsel fra Fællesskabet af mængder, som — for det rene grundstofs vedkommende — ikke overstiger 200 g uran 235, uran 233 eller plutonium pr. transaktion, dog højst 1 000 g af hvert af disse materialer pr. år og pr. bruger, med forbehold — for så vidt angår materialer, der hidrører fra ind- eller udførsler — af bestemmelserne i de samarbejdsaftaler, der er sluttet af Fællesskabet med tredjelande.

▼

Artikel 3

Enhver der, inden for rammerne af de i denne forordnings artikler 1 og 2 fastsatte bestemmelser om fritagelse, foretager import eller eksport, samt enhver leverandør, som foretager overførsel inden for Fællesskabet, har pligt til at sende Agenturet en kvartalsopgørelse over de således udførte transaktioner, hvorpå skal angives:

a) Datoen for leveringskontraktens afslutning,

b) de kontraherende parters navne,

c) materialets produktionssted,

d) produkternes kemiske og/eller fysiske beskaffenhed,

e) mængderne, opgivet i metersystemets enheder ( 1 )

f) anvendelsen af disse malme, udgangsmaterialer og specielle fissile materialer.

Kvartalsopgørelserne skal tilsendes Agenturet inden en måned efter udløbet af hvert kvartal, i hvilket der er udført sådanne transaktioner, som er nævnt i denne forordning.

Artikel 4

Denne forordning træder i kraft på dagen for offentliggørelsen i De Europæiske Fællesskabers Tidende. Den ophæver og erstatter den af Kommissionen den 29. november 1961 udstedte forordning, som blev offentliggjort i De Europæiske Fællesskabers Tidende den 19. december 1961, og som, med ændret tekst, blev offentliggjort i De Europæiske Fællesskabers Tidende af 20. januar 1962.

( 1 ) Ovennævnte oplysninger skal anføres i kilogram indeholdt Uran eller Thorium for så vidt angår malme og udgangsmaterialer og i gram indeholdt Uran 233, Uran 235 eller Plutonium for så vidt angår specielle fissile materialer. Tal i form af decimalbrøker afrundes nedefter eller opefter alt efter om decimalen er mindre eller større end 0,5. Når decimalen er 0,5, rundes tallet op eller ned alt efter om tallet foran decimalen er et lige eller ulige tal.